Fra 1932 til 1934 var hun assistentsøster ved Rogaland fylkessykehus. I 1934 ble hun forfremmet til operasjonssykepleier, og hadde denne stillingen frem til 1939. Deretter forlot hun Stavanger for å tiltre en stilling som instruksjonssykepleierske ved Røde Kors sykepleieskole i Bergen. I 1946 ble hun oversøster ved Bergen Røde Kors klinikk, og den 15. oktober 1949 tiltrådte hun som forstanderinne samme sted.